FC Nõmme United

FC Nõmme United on 2000. aastal loodud Eesti jalgpalliklubi. Klubi on enim tuntud oma tugeva noortesüsteemi poolest.

 Ajalugu 
Klubi asutas 2000. aastal Enn Loog. Algselt Eesti Telefoni SK ja FC Elioni nime all esinenud võistkond kannab alates 2006. aastast nime FC Nõmme United. Klubi arengule aitas juba varajastel aastatel kaasa Mart Poom, kes mängis samal ajal Inglismaa Premier League'is. Pärast Poomi sportlaskarjääri lõppu asutati Mart Poomi Jalgpallikool, mis hakkas tegutsema Nõmme Unitedi noortesüsteemina.

Aastatel 2005 kuni 2017 mängis Nõmme United 13 hooaega tugevuselt neljandal tasemeastmel II liigas lõuna/lääne tsoonis, kuni 2017. aastal liiga võiduga kindlustati koht Esiliiga B-s. Debüüthooajal Esiliiga B-s oli tulemuseks tabeli keskmine ehk 5. koht. 2019. aastal kindlustati koht Esiliigas.

Pärast 2022. aasta hooaega sai klubi peatreeneriks Vladimir Vassiljev ning Nõmme United seadis eesmärgiks tõusta kolme hooaja jooksul Premium Liigasse. See eesmärk saavutati ühe aastaga – 2023. aastal võitis klubi Esiliiga, kogudes 90 punkti. Hooaja lõppedes siirdus Vassiljev välismaale ning Nõmme United nimetas oma Premium Liiga debüüthooajaks peatreeneriks soomlase Jani Sarajärvi. Sarajärvi vabastati ametist vaid pärast nelja mängu ning meeskonda juhendasid hooaja lõpuni esmalt abitreenerid ning seejärel Martin Klasen. Klubi lõpetas oma debüüthooaja Premium Liigas viimase ehk kümnenda kohaga, kogudes 15 punkti, ning langes tagasi Esiliigasse.

Staadion
pisi|Männiku staadion ja kunstmuruväljak
Klubi treeningud ja kodumängud toimuvad Männiku jalgpallikeskuses, mis asub Tallinnas Võidu tn 16. Kompleksis on tänapäevase kastmissüsteemiga naturaalmuruväljak (104 x 64 m) ja kunstmuruväljak (90 x 60 m). Kunstmuruväljakule paigaldatakse talvekuudeks kilehall. Kompleksis on ka 2016. aastal valminud staadionihoone, kus asub klubi kontor, jõusaal, saun, hostel ja söögikoht.

Noortesüsteem
Nõmme Unitedi noortesüsteemi peetakse Eesti ja Baltimaade üheks tugevaimaks. 2025. aasta seisuga on kokku klubis 14 noortegruppi. Klubi noored võtavad osa Eesti meistrivõistlustest vastavalt vanusele. Noorte kõige suuremaks saavutuseks Eestis võib pidada 2013–2015 valitsetud aega U17 Eliitliigas, kui võideti Eesti prestiižseima noortesarja tiitel 3 aastat järjest. Klubi kuulsaimaks kasvandikuks võib pidada Karl Jakob Heina.

Mängijad

Seisuga detsember 2023

Saavutused
Esiliiga 
Võitjad (1): 2023
3. koht (1): 2020

Esiliiga B 
Võitjad (1): 2019

II liiga
Võitjad (1): 2009, 2017
2. koht (2): 2008, 
3. koht (1): 2005, 2010, 2016

III liiga
Võitjad (1): 2004
3. koht (1): 2003

IV liiga
Võitjad (1): 2001

V liiga
2. koht (1): 2000
Statistika ja loendid
Varasemad liigahooajad ja karikavõistlused

HooaegLiigaKohtSuurim väravaküttKarikas Eesti Telefoni SK2000 V liga ida 2. 6  20  14  6  0  5416 +36 48 Ivar Sova (12)2001 IV liiga ida 1. 10  18  16  2  1  10316 +87 47 Jaanus Juhalu (28)ei osalenud2002 III liiga põhi 5. 10  18  8  2  8  3233 −1 26 Ivar Sova (10)ei osalenud2003 III liiga põhi 3. 10  18  11  4  3  5528 +27 37 Ivar Sova ja Jaanus Juhalu (9)ei osalenud FC Elion2004 III liiga põhi 1. 10  18  12  3  3  5414 +40 39 Jaanus Juhalu (13)ei osalenud2005 II liiga lõuna/lääs 3. 8  28  16  4  8  6751 +16 52 Ivar Sova (13)ei osalenud FC Nõmme United2006 II liiga lõuna/lääs 4. 8  28  15  6  7  6844 +22 51 Ivar Sova (22)ei osalenud2007 II liiga lõuna/lääs 9. 14  26  10  1  15  7284 −12 31 Ivar Sova (21)1/8-finaalid2008 II liiga lõuna/lääs 2. 14  26  18  1  7  7236 +36 55 Ivar Sova (25)ei osalenud2009 II liiga lõuna/lääs 1. 14  26  18  4  4  10031 +69 58 Ivar Sova (39)1/32-finaalid2010  II liiga lõuna/lääs 3. 14  26  14  5  7  6752 +15 47 Sander Lepik (20)1/8-finaalid2011  II liiga lõuna/lääs 7. 14  26  13  2  11  5556 −1 41 Alex Jelagin ja Raido Reinsalu (17)1/8-finaalid2012  II liiga lõuna/lääs 14. 14  26  3  2  21  25113 −88 11 Henri Rüütli ja Roland Mäe (5)1/64-finaalid2013  II liiga lõuna/lääs 4.14 26  15  1  10  9060 +30 46 Sander Lepik (25)1/32-finaalid2014  II liiga lõuna/lääs 9. 14  26  9  1  15  6975 −6 28 Sander Lepik (21)1/16-finaalid2015  II liiga lõuna/lääs 4. 14  26  14  5  7  8841 +47 47 Ander Ott Valge (26)1/32-finaalid2016  II liiga lõuna/lääs 3. 14  26  19  3  4  13138 +93 60 Kevin Mätas (38)1/8-finaalid2017  II liiga lõuna/lääs 1. 14  26  23  2  1  15818 +140 71 Mark Kolosov (50)1/32-finaalid2018  Esiliiga B 5. 10  36  17  9  10  9957 +42 60 Pavel Fedorenko (20)1/64-finaalid2019  Esiliiga B 1. 10  36  27  4  5  11838 +80 85 Oliver Jürgens (28)1/32-finaalid2020  Esiliiga 3. 10  32  16  7  9  7643 +33 55 Kevin Mätas (22)1/32-finaalid2021  Esiliiga 4. 10  30  12  5  13  7967 +12 41 Robi Saarma (28)1/64-finaalid2022  Esiliiga 6. 10  36  18  6  12  7956 +23 60 Egert Õunapuu (36)1/16-finaalid2023  Esiliiga 1. 10  36  28  6  2  11429 +85 90 Egert Õunapuu (32)1/16-finaalid

Viited

Välislingid
Koduleht

Kategooria:Tallinna jalgpalliklubid